**Poziv na poslovnu SELL Croatia/MICE radionicu, Pariz,**

**17. studenoga 2022.**

Poštovani,

S ostvarenim dosadašnjim rezultatima s francuskog tržišta kojima ste većina vas izravno doprinjeli, posljednjih godina smo vrlo zadovoljni jer pokazuju trend kontinuiranog porasta između 5 i 10 posto. Unatoč krizi u avio industriji i eksploziji cijena avio karata, francuski turisti su u dosadašnjem dijelu godine ostvarili +40% više dolazaka i noćenja u usporedbi s prošlom godinom te se pribiližavamo rezultatima iz rekordne 2019. godine. Vrlo smo zadovoljni i slikom Hrvatske u francuskim medijima budući da se Hrvatske definitivno nametnula kao jedna od glavnih destinacija Francuza za odmor uz bok Grčkoj, Portugalu, Španjolskoj i Italiji.

Posebno veseli što nam Francuzi u sve većem broju dolaze upravo u razdobljima pred i posezone, ali i u regije u kojema dosad nisu bili prisutni u velikom broju poput Zagreba, Slavonije, Istre ili pak Zadra. Sve je to posljedica širenja produkcije postojećih turoperatora, ali  i otvaranja Hrvatske kao potpuno nove destinacije kod pojedinih francuskih organizatora putovanja. Svakako u prilog novim dolascima s ovog izuzetno potentnog tržišta ide i sve bolja zračna povezanost. Unatoc krizi u avio industriji i ove su godine uvedene brojne nove linije iz francuskih gradova za Hrvatsku, a zracna kompanija Volotea u 2023. najavljeuje 30-40% povećanje na letovima za Dubrovnik te 25 – 35% povećanje na letovima za Split.

Radi velikog interesa i francuskih i hrvatskih partnera nakon specijalizirane MICE radionice koju smo organizirali najprije 2016., potom 2018. godine, predstavništvo HTZ Francuska i Kongresni ured HTZ-a ponovno organiziraju radionicu za ovaj segment. U suradnji s leaderom na tržištu - francuskim partnerom PARTENCE ([www.partance.fr](http://www.partance.fr/)), organiziramo MICE radionicu kao nastavak organiziranog uvođenja destinacije na francusko MICE tržište. Treba spomenuti kako se Hrvatska prema ocijenama brojnih specijaliziranih francuskih medija trenutačno nalazi u samom vrhu najpopularnijih destinacija u ovom segmentu.

Stoga Vas pozivamo da na vrijeme osigurate svoje sudjelovanje na MICE radionici koja će se održati

**17. studenoga 2022. s početkom u 17,00**

Svaki MICE sudionik (hotelijer, DMC, regija...) koji na vrijeme izvrši upis, imat će na raspolaganju visoki stolac i cocktail stol (s unificiranom oznakom subjekta) kako bi zainteresiranim francuskim subjektima predstavio svoju MICE ponudu. PARTENCE će prije dolaska francuskih uzvanika, hrvatskim sudionicima prezentirati profil uzvanika i trendove na francuskom MICE tržištu. Idućeg dana Partance će Predstavništvu dostaviti ažuriranu listu kontakata svih MICE uzvanika, koju ćemo odmah proslijediti svim hrvatskim sudionicima ovogodišnje MICE radionice.

Upis na radinicu možemo smatrati valjanim nakon izvršene uplate prema podatcima u nastavku.

Dodatne informacije vezane za uplatu možete dobiti putem sljedećih kontakata: 0033(0)1 45 00 99 57

ili putem sljedećih e-mailova:

workshop@htz.hr

info@croatie-tourisme.fr

**UPISI I DETALJI O UPLATAMA za MICE poslovnu radionicu:**

**Partance**[**Conseil**](http://www.partance.fr/)

148 Boulevard Malesherbes

75017 Paris

**IBAN FR31 3000 2055 0000 0070 5576 Z21**

**BIC :SWIFT - CRLYFRPP**

Dodatne informacije: nathalie@partance.fr

**Napomena: TVA broj u Francuskoj je VAT**

**ROK PRIJAVE :**

Prijave traju do popunjenja maksimalnog broja sudionika odnosno 25.

**MJESTO ODRŽAVANJA :**

9, AVENUE HOCH (prizemlje) 75008 PARIS

**DATUM ODRŽAVANJA:**

17. studenoga 2022. Hrvatski sudionici pozivaju se na dolazak u 17,00h radi zauzimanja mjesta, prezentacije o MICE trendovima na tržištu te predstavljanja francuskih sudionika koji su potvrdili dolazak na radionicu.

**DODATNE INFORMACIJE O PARTNERU:** PARTANCE je specijalizirana agencija i stručnjak za MICE segment na europskim frankofonim tržištima i više od 25 godina *leader* u ovom segmentu. S obzirom na bogato iskustvo i liderstvo na tržištu PARTANCE jamči dolazak najmanje 50 francuskih *desicion makera* iz ovog segmenta.Napominjemo kako smo za sve sudionike i ove godine omogućili sudjelovanje u MICE radionici po cijeni višestruko nižoj od tržišne odnosno **550 € po subjektu** (moguće bankovne troškove transakcije snosi uplatitelj).

**HRANA I PIĊE:**

Tijekom trajanja obje radionice konobari će osiguravati popularne francuske zalogajčiće u izvedbi francuskog chefa te izbor bezalkoholnih pića i pjenušca.

**Hrvatska turistička zajednica ovim putem zadržava pravo otkaza poslovne radionice u slučaju nedostatnog interesa sudionika ili drugog opravdanog razloga.** U slučaju otkazivanja poslovne radionice Hrvatska turistička zajednica neće biti odgovorna za eventualno nastalu štetu ili za refundaciju bilo kakvih troškova prijavljenih sudionika otkazane poslovne radionice.

Pozivamo hrvatske turističke udruge i zajednice da ovoj poziv proslijede svim zainteresiranim subjektima sa svojih područja odnosno svim svojim članicama.

Hvala najljepša i srdačno pozdravljam,

Danijela Mihalić-Đurica

Direktorica

Predstavništvo HTZ Pariz